paragraph_text: Botafogo de Futebol e Regatas, poznat jednostavno kao Botafogo je brazilski nogometni klub iz Rio de Janeira. Nadimak kluba je Estrela Solitária (Usamljena zvijezda). Osnovan je 1. srpnja 1894. kao sportski klub, a 12. kolovoza 1904. kao nogometni klub. Natječe se u regionalnoj ligi Campeonato Carioca države Rio de Janeiro i u Campeonato Brasileiro Série A brazilskom nacionalnom prvenstvu. Botafogo je jedan od osnivača Clube dos 13 (Klub 13-orice), grupe vodećih brazilskih klubova. Najveći igrač u povijesti Botafoga bio je Garrincha.